Előterjesztés a 2019. évi éves költségvetési beszámoló tárgyában

Tisztelt Képviselő-testület!

Az önkormányzat 2/2019. (II. 28.) rendeletével elfogadott 2019. évi költségvetésről szóló éves beszámolót, a következőkben foglaltak szerint terjesztem elő.
Az önkormányzat összesített bevételeit és kiadásait kiemelt előirányzatonként az 1. sz. melléklet tartalmazza. Az önkormányzat összesített bevétele 615.670,-eFt, kiadása 538.995,-eFt volt, december 31.ig. 

A január elsejei nyitó pénzkészlet a költségvetési bankszámlán és a pénztárban 191.012,-eFt.
Az Önkormányzatnak 2019. évben értékpapír forgalma nem volt.

Az önkormányzat az előterjesztés időszakában folyószámlahitelt nem vett igénybe. 

A módosított előirányzatokhoz képest a bevételek 106,9%-a, a kiadások 93,6 %-a teljesült.
Az állami támogatást az önkormányzat időarányosan megkapta. 

A működési kiadások 98,1 %-a teljesült december 31-ig. Részleteiben: a személyi juttatások 99,6%-ban, a munkaadókat terhelő járulékok 99 %-ban, míg a dologi kiadások 98,4 %-ban teljesültek a módosított előirányzathoz képest.

A felhalmozási kiadások   52,1 %-a valósult meg december 31-ig. (4. sz. melléklet)

Megtörtént a hivatali számítógépbeszerzés 601,-eFt, könyvtári bútorbeszerzések 772,-eFt, kilátói padok, hulladékgyűjtő 925,-eFt, gyermekszékek 337,-eFt, védőnői rendelő, óvoda klíma 1.347,-Ft, Táncsics úti parkfelújítás 1.219,-eFt, Szennyvízelvezetés Levendula út 8.470,-eFt, orvosi eszközbeszerzések 3.253,-eFt, valamint a hivatal felújításához kapcsolódó eszközbeszerzések is 3.989,-eFt értékben.
Az előterjesztés időszakában az önkormányzat közhatalmi bevétele 193.213.-eFt volt, így a tervezett adóbevételek 111,5 %-a teljesült. 

A 2019-as évet az önkormányzat elkülönítetten 74.407,-eFt, az óvoda 1.686,-eFt, a polgármesteri hivatal 582,-Ft pénzmaradvánnyal zárta.
Az önkormányzat költségvetési szerveinek – hivatal, óvoda - bevételeit és kiadásait a 8-9. mellékletek tartalmazzák. 
Nyúl, 2020. június 9.

